Saskia Boddeke

Saskia Boddeke (sündinud 15. märtsil 1962 Hollandis Castricumis) on Hollandi multimeediakunstnik, muusika-, teatri- ja filmilavastaja. Tema loodud lavastustele on iseloomulik rohke uue meedia tehnika kasutamine: projektsiooniekraanid, arvutiprogrammidega loodud lahendused ja audiovisuaalsed tunnuspildid, mis esinevad laval kõrvuti näitlejatega. Multimeediainstallatsioonides on rõhk külastajaid ümbritsevate projektsioonide, heli- ja valgusefektide, lõhnade ja esemelise kunsti koosmõjul. 2015. aastal pälvis Boddeke Moskvas eksponeeritud multimeedianäituse "The Black Square, The Golden Age of the Russian Avantgarde" eest The Art Newspaper Russia (TANR) auhinna. Eestis on ta loomingut eksponeeritud Lennusadamas, kus näidati tema loodud rahvusvahelist väljapanekut "Seks ja Meri" ("Sex & the Sea", 2019–2020). Saskia Boddeke on abielus filmilavastaja Peter Greenawayga, kes on kirjutanud ka mitme ta lavastuse libreto. Saskia Boddeke on lavastanud nii Hollandi Rahvusooperis kui ka oma ettevõttes Vals Akkoord. 1994 – "Rosa, a Horse Drama", helilooja Louis Andriessen, libreto Peter Greenaway. Esietendus Hollandi Rahvusooperis Amsterdamis. Lavastusest valmis 1996. aastal film. 1997, 1999 – "100 Objects to Represent the World", helilooja Jean-Baptiste Barrière, libreto Peter Greenaway. Esietendus Salzburger Zeitfluss Festivalil, järgnesid etendused turneel Euroopas ja Lõuna-Ameerikas. 1998 – "Christoph Colomb", helilooja Darius Milhaud, libreto Peter Greenaway. Esietendus Saksa Rahvusooperis Berliinis. 2000, 2004 (taaslavastus) – "Writing to Vermeer", helilooja Louis Andriessen, libreto Peter Greenaway. Esietendus Hollandi Rahvusooperis ning mängiti 2000. aastal ka Lincoln Festivalil New Yorgis ja Adelaide Festivalil Austraalias. 2000 – "La Gazzetta", helilooja Gioachino Rossini. Esietendus Summerborn Festivalil Zwolles. 2001 – "Gold, 92 Bars in a Crashed Car", helilooja Borut Kržišnik, libreto Peter Greenaway. Esietendus Schauspiel Frankfurtis. 2003 – "Võluflööt" ("Die Zauberflöte"), helilooja Wolfgang Amadeus Mozart, kaaslavastaja Pierre Audi. Esietendus Salzburger Festspielel. 2005 – "The Falls", muusikateatri-installatsioonietendus koostöös AERTEZi üliõpilastega, muusika David Langi ainetel, aluseks Peter Greenaway lühibiograafiate kogumik "The Falls". Esietendus Broerenkerkis Zwolles. 2008 – "The Blue Planet", helilooja Goran Bregović, libreto Peter Greenaway ja Saskia Boddeke. Esietendus Expoagua Zaragozas, aastail 2008–2015 järgnesid etendused Euroopas and Hiinas. 2008–2009 – "Rembrandt's Spiegel", helilooja Vincent van Warmerdam, libreto Peter Greenaway. Esietendus Productiehuisi teatris Rotterdamis, järgnesid etendused Madalmaades, Budapestis jm. 2010 – "The Big Bang". Projektsioonietendus muuseumi fassaadil, muusika- ja tantsunumbrid. Esitati Varssavis Copernicuse teadusmuuseumi avaüritusel. 2015 – "The Black Square, The Golden Age of the Russian Avantgarde", libreto Peter Greenaway. Etendus Moskvas Maneeži muuseumis. 2016 – "Giovanna d'Arco", helilooja Giuseppe Verdi. Esietendus Parmas Farnese teatris. 1996 – "Rosa, a Horse Drama", lavastaja koos Peter Greenawayga, muusika Louis Andriessen. Sama pealkirja kandva ooperilavastuse põhjal valminud film. 2017 – "The Greenaway Alphabet". Dokumentaalfilm (86 min). Esilinastus Amsterdami rahvusvahelisel dokumentaalfilmide festivalil. 2017 – "Down the Volga". Dokumentaalfilm. 2018 – "Giovanna d'Arco". Kunstnikunägemus sama pealkirja kandva ooperi etenduses Farnese teatris (130 min). 2005 – installatsioon "Democracy" Ateenas. 2008–2020 – Rose Borchovski nime all installatsioonid virtuaalkeskkonnas "Second Life". Installatsioone "The Story of Susa Bubble", "The Inevitability of Fate", "The Arrival" ja "Echoes in the Garden" näidati ka 2010. aastal Shanghai maailmanäitusel Madridi paviljonis ning 2014. aastal Hispaania The Digital Art Exhibitionil. "The Inevitability of Fate'i" vaatas üle 200 000 külastaja. 2013–2020 – rahvusvahelise näituse "Seks ja Meri" ("Sex & the Sea") autor. Näitust eksponeeriti esimest korda Rotterdamis meremuuseumis, seejärel liikus see Taani Helsingøri meremuuseumi (2016–2017), Soome Kotka meremuuseumi (2018–2019) ja Eesti Lennusadamasse (2019–2020). 2015 – multimeediainstallatsioon "Gehorsam/Obedience" Berliinis juudi muuseumis. 2019–2020 – näitus "Artuum Mobile: The world of Saskia Boddeke & Peter Greenaway" Toruńis moodsa kunsti keskuses. "Saskia Boddeke: Contemporary media / music–theatre / installations". Saskia Boddeke & Peter Greenaway Projects. Vaadatud 17. veebruaril 2022. "Tanr Prize best exhibition 2014 – The Golden Age of Russian Avant-Garde". Bryn Oh. 4. aprill 2015. Vaadatud 17. veebruaril 2022. "Uus näitus 2019–2020". Lennusadam. Originaali arhiivikoopia seisuga 11. august 2020. Vaadatud 17. veebruaril 2022. Bernhard Holland (13. juuli 2000). "Lincoln Center Festival reviews: The Chaos Outside Vermeer's Quiet Rooms". The New York Times. Vaadatud 17. veebruaril 2022. Paul Griffiths (9. juuli 2000). "A horse opera of a different sort". The New York Times. Vaadatud 17. veebruaril 2022. "Writing to Vermeer by Saskia Boddeke & Peter Greenaway". Saskia Boddeke & Peter Greenaway Projects. Vaadatud 17. veebruaril 2022. "The Blue Planet by Saskia Boddeke". Saskia Boddeke & Peter Greenaway Projects. Vaadatud 17. veebruaril 2022. "The Golden Age of Russian Avant-garde". British Council in Moscow. Vaadatud 17. veebruaril 2022. "Giovanna d'Arco by Saskia Boddeke". Saskia Boddeke & Peter Greenaway Projects. Vaadatud 17. veebruaril 2022. "Sex & the Sea by Sandra Boddeke". Saskia Boddeke & Peter Greenaway Projects. Vaadatud 17. veebruaril 2022. Keiu Krikmann (3. mai 2019). "Kaugete kehade muuseum". Sirp. Vaadatud 17. veebruaril 2022. Anton Aleksejev (5. november 2018). "Meremuuseum ootab huvilisi panustama näituse "Seks ja meri" loomisse". ERR. Vaadatud 17. veebruaril 2022. "Der grausame Gott?". Programm.ARD.de. 9. september 2015. Vaadatud 17. veebruaril 2022. Saskia Boddeke & Peter Greenaway Projectsi koduleht. (inglise keeles)